Príloha č. 2

Rezolúcia týkajúca sa MOP a úloha zložiek tripartity pri riešení globálnej potravinovej krízy

Generálna konferencia Medzinárodnej organizácie práce

schválila správu a závery zo zasadnutia výboru na podporu vidieckeho zamestnávania na zníženie chudoby, ktoré sa uskutočnilo v Ženeve v roku 2008,

oznamuje, že výkonní vedúci špecializovaných agentúr, fondov a programov OSN a Bretton-Woodskych inštitúcií (CEB) sa na zasadnutí v Berne v dňoch 28. – 29. apríla 2008, ktorému predsedal generálny tajomník OSN, dohodli na spoločnej stratégii podpory riadenia v rozvojových krajinách v konfrontácii s globálnou potravinovou krízou;

ďalej oznamuje, že generálny tajomník OSN vyzval svetových vodcov, aby vynaložili potrebné úsilie a zúčastnili sa na konferencii na vysokej úrovni o svetovom potravinovom zabezpečení: Výzvy nastolené klimatickou zmenou a bioenergiou v Ríme v dňoch 3. – 5. júna 2008, 

má na zreteli, že dátum konferencie na vysokej úrovni sa zhodoval s dátumom konania Medzinárodnej konferencie práce v roku 2008, preto bola účasť zložiek MOP na nej obmedzená,

potvrdzuje, že potravinová kríza najviac zasiahla chudobných ľudí, upozorňuje na životne dôležitú úlohu pracovníkov a zamestnávateľov pri výrobe a distribúcii potravín a že aj ich zasiahla táto kríza, 

je znepokojená tým, že dokonca aj pred vypuknutím potravinovej krízy hladovalo 800 miliónov ľudí;

vyzýva Správnu radu Medzinárodnej organizácie práce, aby požiadala generálneho riaditeľa o zváženie pridelenia finančných prostriedkov, ktoré by MOP umožnili zvolať tripartitný odborný workshop (seminár) o globálnej potravinovej kríze a jej vplyve na dôstojnú prácu. Toto stretnutie by zahŕňalo:

•	informáciu o práci, ktorú vykonala pracovná skupina CEB v súvislosti s globálnou potravinovou krízou,

•	informáciu partnerov tripartity MOP o odbornom posudku o vidieckom zamestnávaní a znižovaní chudoby pre agentúry OSN,

•	príspevok do informovanej diskusie o vplyve cien potravín na dôstojnú prácu, ktorý má dosah aj na sociálnu situáciu a zamestnanosť. 

11. júna 2008 
Ženeva
Preklad/Translation:
odbor záležitostí EÚ
a medzinárodnej spolupráce
MPSVR SR
október 2008